**Juhatuse 13. aprilli 2021 koosoleku PROTOKOLL**

Kell 14 -16.30 virtuaalselt MS Teamsis

**Koosolekut juhatas:**Märt Viileberg

**Protokollis**: Märt Viileberg

**Osavõtjad:** Juhatuse liikmed Argo Stallmeister, Mart Aguraiuja, Jevgeni Lištšina, Krister Peetmaa ja Märt Viileberg

Kutsutud: -

Puudusid: Kristo Reinhold, Janek Sulev

**Koosoleku päevakord:**

1. Päevakorra kinnitamine

2. Eelmise koosoleku protokolli kinnitamine

3. Tegevjuhi ülevaade eelmisest koosolekust möödunud tegevusest

4. EETELi aastaaruande ja audiitori arvamuse kinnitamine üldkoosolekule esitamiseks

5. EETELi kevadkonverentsi ja üldkoosoleku korraldamine 27. mail 2021

6. Elektriprojekteerimise alase EVS muutmisettepaneku arutelu

7. Sisetööde toimkonna kujundamine hooneelektrike toimkonnaks

8. Üleskerkinud teemad

**Koosoleku käik:**

1. **Koosoleku päevakorra kinnitamine**

Päevakord kinnitati.

1. **Eelmise juhatuse koosoleku protokolli kinnitamine**

Protokoll kinnitati.

**3. Tegevjuhi ülevaade eelmisest koosolekust möödunud tegevusest**

* SeOS rakendusmääruse nr 88 kooskõlastamine TTJAga – Tehnikaosakonna juhataja Ingrid Teinemaa 12.04.2021 vastusest selgub, et TTJA on tegelenud EETELi ettepaneku SeOS rakendusmääruse nr 88 muutmise ettepaneku analüüsiga ning on saatnud pärinud pädevustunnistuste omanike haridustaseme kohta Kiwa Inspectale ja MHV Elektrikontrollile. Vastusest on välja toodud mitmed probleemid, mis vajavad EETELi poolset selgitust ja täpsustamist.
* 31.03.2021 toimus Skype teel mõttevahetus EMTA maksuauditi osakonna juht Oscar Õunaga ausa konkurentsi tagamise teemal, eriti seoses Riigihankeseaduse (RHS) nõuete täitmise ja arendamisega, millel osalesid peale tegevjuhi ka juhatuse liikmed Kristo Reinhold, Jevgeni Lištšina ja Krister Peetmaa. Saime teada, et EMTA on ette valmistanud ja ministeeriumide kooskõlastusringile saatnud RHS rakendusmeetmete eelnõu, mille seisust saame täpsema ülevaate peagi.
* Tegevjuht on allkirjastanud Kutsekojaga varasemalt sõlmitud lepingule nr 13 Lisa 3 „Leping riigieelarvelise toetuse kasutamiseks kutseõppe tasemeõppe lõpetajate kutseeksamitega seotud kulude katmisel lisade muutmine“, millega mõnevõrra suurenevad kutseandmise tegevusega seotud tasud.
* Elektrikute kutsekompetentsi tõendamise alane koostöö Kutsekojaga ja EEESiga:

01.04.2021 toimus Kutsekoja energeetika ja mäetööstuse kutsenõukogu koosolek, millel:

* Kinnitati EETELi elektrike ja automaatikute kutsekomisjoni kutse andmise kord
* Otsustati algatada põhivõrgu elektriku kutsestandardi väljatöötamine
* Anti teada, et on algatatud on jaotusvõrgu elektriku tase 4 ja tase 5 kutsestandardite muutmine, st nelja osakutsete (alajaamad, õhuliinid, kaabelliinid ja mõõtesüsteemid) standardite koostamine
* EEESi juhatus kujundab 15. aprilli koosolekul seisukoha EETELi elektriinseneride kutsekompetentsi tõendamise muutmise ettepanekute osas töögruppide ühiseks koosolekuks 16. aprillil 2021.

**Otsustati** võtta informatsioon teadmiseks ja tegeleda teemadega edasi.

**4. EETELi aastaaruande ja audiitori arvamuse kinnitamine üldkoosolekule esitamiseks**

Tegevjuht informeeris, et majandusaasta 2020 täpsustunud tulemiks jäi 18346, 56 €. Audiitori arvamus on aprillis tulekul.

**Otsustati** võtta informatsioon teadmiseks ja esitada aruanne pärast audiitori arvamuse laekumist üldkoosolekule kinnitamiseks.

**5. EETELi arenduskonverentsi ja üldkoosoleku korraldamine**

Tegevjuhi ettepanekul arutati mõlema sündmuse korraldamist 27. mail 2021 kell 13-17 kombineeritult Worksup platvormil Videal Production Black Box Studios T-1 Mall of Tallinn, mis võtab kokku EETELi XXV juubeliaasta.

Pakuti välja konverentsi teemad:

* Ausa konkurentsi tagamine riigihangetel ja ehitustel – Oscar Õun, EMTA maksuhalduse osakonna juhataja
* Elektrikute kutsekompetentsi tõendamise kaasajastamine – Ingrid Teinemaa, TTJA tehnikaosakonna juhataja
* Väljavaated liidu liikmete teadus- ja arendustegevuse käivitamiseks – Katre Eljas, EETELi arendusnõunik
* Kutsesüsteemi uuendused lähiaastatel – Salome Virkus, Kutsekoja kutsenõukogu koordinaator

Üldkoosoleku päevakord:

* Asutajaliikmetele täiendav EETELi vimplite üleandmine: ABB AS, Electrum AS, Eleväli AS, Elin OÜ, Entek AS, Esvika Elekter AS, Halinga Energeetika OÜ, Raasiku Elekter AS, Siivert Elektrikontroll OÜ, Väino ja Ko OÜ
* Ülevaade EETELi tegevusest 2020 ja aastaaruande kinnitamine

**Otsustati** vastavalt esitatud ettepanekule korraldada EETELi arenduskonverents ja üldkoosolek 27. mail 2021.

**6. Elektriprojekteerimise alase EVS muutmisettepaneku arutelu**

Projekteerijate toimkonna juht Argo Stallmeister andis ülevate toimkonnas EVS 932 analüüsi põhjal toimunud arutelust, mille tulemusena sündinud ettepanekud esitatakse juhatuse liikmetele tutvumiseks hiljemalt 20. aprillil 2021

**Otsustati** võtta informatsioon teadmiseks ja edasi arutamiseks juhatuse maikuu koosolekul.

**7. Sisetööde elektrike toimkonna kujundamine hooneelektrike toimkonnaks**

Sisetööde elektrike toimkonna juht Krister Peetmaa andis ülevaate toimkonnas aset leidnud esimestest mõttevahetustest seoses ümberkujundamise sisu ja vajadusega. Järgmine arutelu toimub maikuu esimesel nädalal, millest antakse ülevaade juhatusele.

**Otsustati** võtta informatsioon teadmiseks ja edasiseks arutamiseks juhatuse maikuu koosolekul.

**8. Üleskerkinud teemad:**

* **Otsustati** rahuldada Arendus & Haldus OÜ liikmeks astumise avaldus (lisatud). Oma soovituse andsid juhatuse liikmed Jevgeni Lištšina Pluvo Eesti OÜ poolt ja Krister Peetmaa E-Service AS poolt.
* Arutati Esvika Elekter AS Juhataja Guido Tamme ettepanekut hulgimüüjate mõjutamiseks, et peetaks kinni poolt hädaolukorra piirangutest, eriti nn luugimüügi nõuetest. Oma seisukohad oli saatnud ka Hulgimüüjate ja tootjate toimkonna esimees Peeter Matt ja Terviseamet, kes selgitustega täpsustas piirangutingimusi.

**Otsustati** laekunud ettepaneku, seisukoha ja selgituse põhjal pöörduda elektrikaupade müüjate ja ostjate poole nii liidu liikmeskonnas kui väljaspool põhjendatud tungiva palvega järgida kehtestatud müügipiiranguid, et aidata kaasa viiruse võinalikult kiirele taandumisele.

* Arutati teadet Imatra Elekter OÜ ostmise kohta Elektrilevi poolt. Elektri võrguettevõtted tegutsevad kui loomulikud monopolid, kuid oma tegevuses on Konkurentsiameti poolt võrreldavalt reguleerituna konkureerivad omavahel. Kui täna on Eestis kaks suuremat võrguettevõtet peale Elektrilevi, st Imatra Elekter ja VKG Elektrivõrgud, siis nimetatud tehingu järel jääks alles vaid viimati nimetatu, mis oluliselt halvendab konkurentsi olukorda.

**Otsustati** esitada EETELi seisukoht Konkurentsiametile ja tellida selle juriidiline vormistamine PricewaterhouseCoopers Legal OÜlt.

**Järgmine juhatuse koosolek toimub 11. mail 2021 kell 14-17 vastavalt viirusest tingitud kujunevale olukorrale .**

Koosoleku juhataja ja protokollija Märt Viileberg

/allkirjastatud digitaalselt/